༄། །རྡོ་རྗེ་རྣལ་འབྱོར་མ་སྒྲུབ་ཅིང་མཆོད་པའི་ཆོ་ག་བཞུགས་སོ།།
ཤྲཱི་བཛྲ་ཡོ་གི་ནི་སཱ་དྷ་ན། བྱེད་པ་པོ་ཡིས་རྣམ་པར་དབེན་པའི་སེམས་ཀྱི་དེ་ཉིད་གང་ཡིན་དང་། །ཀུན་ཏུ་ཐོགས་མེད་སྤྱོད་དང་དགྱེས་རོལ་ཌཱ་ཀིའི་རྣམ་པར་འགྱུར་བ་གང་། །གཉིས་མེད་རྟོག་བྲལ་མདངས་ལས་བདེར་མཛད་རྡོ་རྗེ་དབང་མོ་མཆོག་ཁྱོད་ཀྱིས། །དེ་རིང་འདིར་ནི་སྲིད་དང་ཞི་བའི་ཕུན་ཚོགས་ཀུན་གྱིས་ཤིས་པར་མཛོད། །གང་ཡང་མཆོག་གི་ལམ་ལ་གནས་པར་འདོད་པའི་སྒྲུབ་པ་པོས། །དུར་ཁྲོད་ལ་སོགས་པ་རྒྱུད་ནས་མངོན་པར་བསྔགས་པའི་གནས་སུ། སྟན་བདེ་བ་ལ་འདུག་སྟེ། བདུད་རྩི་རིལ་བུས་ཁ་དག་པར་བྱས་ལ། མདུན་དུ་ཆུ་གསུམ་སྔོན་དུ་འགྲོ་བའི་ཉེར་སྤྱོད་ལྔ་དང་། ཀ་པཱ་ལའི་ནང་མཆོད་དང་བཅས་པ་དར་དམར་པོས་བཀབ་པའི་སྟེང་དུ་སིནྡྷུ་རའི་མཎྜལ་དཔེའུ་ཆུང་དུ་བྲིས་པ་བཀོད། རྡོ་རྗེ་དྲིལ་བུ་ཌཱ་མ་རུ་དང་བཅས་པ་བཤམས་ལ་སྲིན་ལག་གི་རྩེ་མོ་ནང་མཆོད་ལ་རེག་པས། ངག་ཏུ་རྩ་སྔགས་བརྗོད་ཅིང་ལུས་ལ་ཉེ་རེག་བྱ། མཆོད་རྫས་རྣམས་གཏོར་མ་ལྟར་བྱིན་གྱིས་བརླབས་པའི་མཐར། ཨོཾ་སརྦ་བིད་པཱུ་ར་པཱུ་ར་སཱུ་ར་སཱུ་ར་ཨཱ་ཝར་ཏ་ཡ་ཨཱ་ཝར་ཏ་ཡ་ཧོ་བཛྲ་སྥ་ར་ཎ་ཁཾ། ཨརྒྷཾ་སྭཱ་ཧཱ། པཱ་དྱཾ་སྭཱ་ཧཱ། ཨཉྩ་མ་ནཾ་སྭཱ་ཧཱ། པུཥྤེ། དྷུ་པེ། ཨཱ་ལོ་ཀེ གནྡྷེ། ནཻ་ཝི་དྱེ།
ཤཔྟ། ཨཱ་ཧཱུྃ་སྭཱ་ཧཱ། ཨོཾ་དྷརྨྨ་ར་ཎི་ཏ། པྲ་ར་ཎི་ཏ། སཾ་པྲ་ར་ནི་ཏ། སརྦྦ་བུདྡྷ་ཀྵེ་ཏྲ་ཙ་ལ་པྲ་ཛྙ་པཱ་ར་མི་ཏ། ན་ད་སཾ་བྷ་ཝེ་ན་བཛྲ་དྷརྨ་ཧྲི་ད་ཡ་སན་ཏོ་ཥ་ནི་ཧཱུྃ་ཧཱུྃ་ཧོ་ཧོཿ ཨ་ཁཾ་སྭཱ་ཧཱ། བགེགས་གཏོར་ཨོཾ་ཨ་ཀཱ་རོ་མུ་ཁཾ་སརྦྦ་དྷརྨ་ནཾ་ཨ་དྱ་ནུད་པན་ན་ཏྭད་ཨོཾ་ཨཱཿཧཱུྃ་ཕཊ྄་སྭཱ་ཧཱ། མཆོད་སྦྱིན་གྱི་གཏོར་མ་འདོད་པའི་ཡོན་ཏན་ལྔ་དང་ལྡན་པ་འདི་ཉིད་བགེགས་ཀྱི་རྒྱལ་པོ་བི་ན་ཡ་ཀ བདུད་ཀྱི་རྒྱལ་པོ་དགའ་རབ་དབང་ཕྱུག་ལ་སོགས་པ་ས་འོག་ས་སྟེང་ས་བླ་གསུམ་ན་གནས་པའི་གནོད་བྱེད་གདོན་བགེགས་འབྱུང་པོའི་ཚོགས་དང་བཅས་པ་ཐམས་ཅད་མཆོད་སྦྱིན་འདིས་ཚིམ་པར་གྱིས་ལ་རང་རང་གི་གནས་སུ་དེངས་ཤིག ཨོཾ་སུཾ་བྷ་ནི་སུཾ་བྷ་ཧཱུྃ་ཧཱུྃ་ཕཊ྄ཿ གྲྀ་ཧྣ་གྲྀ་ཧྣ་ཧཱུྃ་ཧཱུྃ་ཕཊ྄ཿ གྲྀ་ཧྣ་པཱ་ཡ་གྲྀཧྣ་པཱ་ཡ་ཧཱུྃ་ཧཱུྃ་ཕཊ྄ཿ ཨཱ་ན་ཡ་ཧོ། བྷ་ག་ཝན་བཛྲ་བིདྱ་རཱ་ཛ་ཧཱུྃ་ཧཱུྃ་ཕཊ྄ཿ ཨོཾ་མེ་དཱི་ནི་བཛྲི་བྷ་བ་བཛྲ་བནྡྷ་ཧཱུྃ་རྡོ་རྗེའི་ས་གཞི། ཨོཾ་བཛྲ་པྲཱ་ཀ་ར་ཧཱུྃ་པཾ་ཧཱུྃ་རྡོ་རྗེའི་ར་བ། ཨོཾ་བཛྲ་པཉྩ་ར་ཧཱུྃ་ཡཾ་ཧཱུྃ་རྡོ་རྗེའི་གུར། ཨོཾ་བཛྲ་བི་དཱ་ན་ཧཱུྃ་ཁཾ་ཧཱུྃ་རྡོ་རྗེའི་བླ་རེ། ཨོཾ་བཛྲ་ས་ར་ཛ་ལ་ཏྲཾ་སཾ་ཏྲཾ་མདའི་དྲྭ་བ། ཨོཾ་བཛྲ་ཛྭ་ལ་ཨ་ན་ལརྐ་ཧཱུྃ་ཧཱུྃ་ཧཱུྃ། ཕྱི་རོལ་དུ་མེ་རི་རབ་ཏུ་འབར་བས་བསྐོར་བར་གྱུར།  ཚད་མེད་བཞི་བསྒོམ། ཨོཾ་སྭ་བྷཱ་ཝ་ཤུདྡྷ་སརྦ་དྷརྨ་སྭ་བྷཱ་ཝ་ཤུདྡྷོ྅ཧཾ། ཨོཾ་ཡོ་ག་ཤུདྡྷོ་སརྦྦ་དྷརྨ་ཡོ་ག་ཤུདྡྷོ྅ཧཾ། རང་ཉིད་སྐད་ཅིག་གི་སྟོང་པའི་ངང་ལས་བདེ་བ་ཆེན་པོའི་ཆོས་ཀྱི་འབྱུང་གནས་གྲུ་གསུམ་པའི་དབུས་སུ་རབ་ཏུ་དམར་བའི་ཆུ་སྐྱེས་དང་སྲོག་བྲལ་གྱི་སྙིང་ཀར་ཉིན་མོར་བྱེད་པའི་ལྟེ་བ་ལ་གནས་པའི་བཾ་ཡིག་གི་འོད་ཀྱིས་སྤྲུལ་པའི་བཅོམ་ལྡན་འདས་མ་ཉི་མ་བདུན་གྱི་འོད་དང་འཆར་ཀའི་ཁ་དོག་ཅན། ནམ་མཁར་ཕྱོགས་པའི་གཡས་ཀྱི་ཕག་ཞལ་ནི་ཆོས་ཉིད་དོན་དམ་པའི་བདེན་པ་དང་། ཡིད་ཙམ་ཁྲོས་པའི་རྩ་བའི་ཞལ་མཆོག་ཏུ་མཛེས་ཤིང་རྒྱས་པ་ནི། ཆོས་ཅན་ཀུན་རྫོབ་ཀྱི་བདེན་པ་རྣམ་པར་དག་པས་ཏེ། ཕག་ཞལ་ལས་གྱེན་དུ་ཕྱོགས་པའི་སྤྱན་གསུམ་ནི་དུས་གསུམ་གཟིགས་པ་དང་། ཁྲོ་ཞལ་ལས་ཐད་ཀར་ཕྱོགས་པའི་སྤྱན་གསུམ་ནི་ཁམས་གསུམ་ལ་གཟིགས་པ། དབུ་སྐྲ་ཅུང་ཟད་བཅིངས་པ་ལྷོད་པར་གྱུར་པ་ལས་སིལ་བུར་གྲོལ་བ་ནི་གཟུང་བ་དང་འཛིན་པའི་རྣམ་པ་ཙམ་ལས་འཆིང་བར་མི་ནུས་པ་དང་། མགོ་སྐམ་པོ་ལྔ་ཅོད་པན་དུ་འཛིན་པ་ནི་ཟག་པ་མེད་པའི་ངོ་བོ་ཉིད་ཀྱིས་མཛེས་པ། རབ་ཏུ་འབར་བའི་གྲི་གུག་སྔོ་སངས་གཡས་པའི་ཕྱག་གིས་གྱེན་དུ་ཕྱོགས་པར་འཛིན་པས་རྣམ་པར་རྟོག་པའི་ཟུག་རྔུ་མ་ལུས་པ་གཅོད་ཅིང་། བདུད་ཀྱི་ཁྲག་གིས་ཡོངས་སུ་གང་བའི་ཀ་པཱ་ལ་གཡོན་པའི་ཕྱག་གིས་འཛིན་པས། ཟག་པ་མེད་པའི་བདེ་བ་ཆེན་པོར་དུས་རྟག་ཏུ་རོལ་པ། གྲུ་མོའི་ངོས་ལ་བརྟེན་པའི་ཁ་ཊྭཱཾ་ག་ནི་ཤེས་རབ་ཀྱིས་ཐབས་ཡོངས་སུ་མི་གཏོང་བའི་ངང་ཚུལ་ཅན་དང་། རྡོ་རྗེ་སྔོན་པོའི་ཐག་པས་རྒྱུས་པའི་མགོ་བོའི་འཕྲེང་བས་ཡོངས་སུ་བསྐོར་བ་ནི། སེམས་བྱུང་གི་རྒྱུ་བ་རྣམ་པར་དག་པ་ཉིད་དང་། འཁོར་ལོ་དང་རྣ་ཆ་དང་མགུལ་རྒྱན་དང་གདུ་བུ་དང་སྐེ་རགས་ཏེ་ཕྱག་རྒྱ་ལྔ་ཡིས་རྣམ་པར་བརྒྱན་པ་ཞབས་གཡས་རོལ་པའི་གར་གྱིས་གཡོན་པའི་བརླ་ལ་གཏད་ཅིང་། གློ་བུར་གྱི་དྲི་མའི་གོས་དང་བྲལ་བའི་གཅེར་མོ་གདོད་ནས་དག་པ་ནམ་མཁའི་གོས་ཅན་མ། དགའ་བའི་ཆ་ཤས་ཡོངས་སུ་གང་བ་ན་ཚོད་བཅུ་དྲུག་པའི་ཉམས་ཅན། ཡེ་ཤེས་ཀྱི་མེའི་ཕུང་པོའི་དབུས་ན་རབ་ཏུ་བརྗིད་ཅིང་མཛེས་པར་བཞུགས་པའི་ལྟེ་བའི་འཁོར་ལོའི་དབུས་ན་ཨོཾ་བཾ་ཕག་མོ་དམར་མོ། མགྲིན་པར་ཧཾ་ཨོཾ་གཤིན་རྗེ་མ་སྔོན་མོ། དཔྲལ་བར་ཧྲིཾ་ཧྲིཾ་སྲེག་བྱེད་མ་སེར་མོ། སྤྱི་བོར་ཧཱུྃ་ཧཱུྃ་སྐྲག་བྱེད་མ་ལྗང་ཁུ་ཡན་ལག་དང་ཉིང་ལག་ཐམས་ཅད་ལ་ཕཊ྄་ཕཊ྄་ཙཎྜི་ཀ་དུད་ཁ། གཞན་ཡང་སྤྱི་བོར་སྐུ་རྡོ་རྗེའི་ངོ་བོ་ཨོཾ་དཀར་པོ། མགྲིན་པར་གསུང་རྡོ་རྗེའི་ངོ་བོ་ཨཱཿདམར་པོ། སྙིང་ཁར་ཐུགས་རྡོ་རྗེའི་ངོ་བོ་ཧཱུྃ་སྔོན་པོ། ཐུགས་ཁའི་ཧཱུྃ་ལས་འོད་ཟེར་འཕྲོས་ལུས་ལ་རྡོ་རྗེའི་གོ་གྱོན། ལྟེ་བའི་བཾ་ལས་འོད་ཟེར་འཕྲོས། སངས་རྒྱས་དང་བྱང་ཆུབ་སེམས་དཔའ་ཐམས་ཅད་དཔའ་བོ་དང་རྣལ་འབྱོར་མའི་གཟུགས་སུ་སྟེང་གི་ནམ་མཁའ་ལ་སྤྲོ་ཞིང་ཉེར་སྤྱོད་ལྔས་མཆོད། ནམ་མཁའ་གང་བའི་ལྷ་ཚོགས་ཐམས་ཅད་ཀྱིས་བདག་ལ་མངོན་པར་དབང་བསྐུར་དུ་གསོལ། ལྷ་རྣམས་ཀྱི་དགོངས་པ་གཏད་དེ། ཇི་ལྟར་བལྟམས་པ་སོགས་ཀྱི་མཐར། ཨོཾ་ན་མ་སརྦ་ཏ་ཐཱ་ག་ཏ་ཨ་བྷི་ཥེ་ཀ་ཏ་ས་མ་ཡ་ཤྲཱི་ཧཱུྃ། ཞེས་དབང་བསྐུར་ལུས་གང་དྲི་མ་དག་ཆུ་ལྷག་མ་ཡར་ལུད་པ་ལས་རྣམ་པར་སྣང་མཛད་རིགས་ཀྱི་ཅོད་པན་དུ་གྱུར། ཆོས་ཀུན་ཧེ་རུ་ཀ་ཡི་དངོས། །བདེ་ཆེན་དབྱིངས་ལས་གཡོ་མེད་ཀྱང་། །བརྟན་དང་གཡོ་བའི་རྣམ་པར་སྣང་། །གར་མཁན་ཚུལ་དུ་རོལ་བར་བྱ། །ཨོཾ་ཤྲཱི་བཛྲ་ཡོ་གི་ནི་པུཥྤེ་པཱུ་ཛ་མེ་གྷ་ས་མུ་དྲ་སྥ་ར་ཎ་ས་མ་ཡེ་ཨ་ཧཱུྃ་ཞེས་ཤཔྟའི་བར་སྦྱར། ཕག་གདོང་ཞལ་ནི་མི་གཡོའི་སྤྱན་གྱིས་སྟེང་གི་ནམ་མཁའ་དག་ལ་མཁའ་སྤྱོད་ཕྱག་རྒྱ་ནི། །དགའ་བ་འཁྱིལ་བའི་འོད་ཟེར་དམར་པོ་འཕྲོ་བ་ལ་ནི་མངོན་པར་ཕྱོགས་པས་གཟིགས་མཛད་དེ། །མདུན་དུ་རྣལ་འབྱོར་ཅན་གྱི་སྤྱོད་ཡུལ་དུ་མཛད་རྣམ་པར་འཕྲོ་བའི་སྐུ་མངའ་དཔལ་ལྡན་མ། །ཁམས་གསུམ་ཀུན་གྱི་ཡིད་དུ་འོང་ཞིང་དོན་ཀུན་ཕུན་ཚོགས་སྒྲུབ་བྱེད་དེ་ལ་ཕྱག་འཚལ་ལོ། །ཨོཾ་ཡོ་ག་ཤུདྡྷོ་སརྦྦ་དྷརྨ་ཡོ་ག་ཤུདྡྷོ྅ཧཾ། རང་གི་མདུན་གྱི་ནམ་མཁར་སྟོང་པའི་ངང་ལས་བདེ་བ་ཆེན་པོའི་ཆོས་ཀྱི་འབྱུང་གནས་ཅེས་པ་ནས་རིགས་ཀྱི་ཅོད་པན་དུ་གྱུར་ཅེས་པའི་བར་སྔ་མ་བཞིན་གྱིས་མདུན་བསྐྱེད་བསྒྲུབ། ཌཱ་ཀི་ཀུན་སྤྱོད་ལས། འཛུབ་མོ་མདུད་བྱས་གུང་མོ་ངེས་པར་སྦྱར། །མཐེ་བོང་རྡོ་རྗེ་བརྟན་པོས་རབ་ཏུ་སྦྱར། །དེ་ནི་དཔྲལ་བའི་དབུས་སུ་རབ་བཀོད་དེ། །བསྐོར་ཞིང་བསྐོར་ཞིང་སླར་ཡང་བསྐོར་བར་བྱ། །ཞེས་པའི་ཕྱག་རྒྱ་བཅིངས་ཏེ། ཕེཾ་ཕེཾ་ཕེཾ་ཨོཾ་གུ་རུ་ཤྲཱི་ཡོ་གི་ནི། ཨ་གད་ཏ་ཡ། ཨ་གད་ཏ་ཡ། པྲ་བེ་ཤ་ཡ། པྲ་བེ་ཤ་ཡ། བནྡྷ་ཡ། བནྡྷ་ཡ། ཏོ་ཥ་ཡ། ཏོ་ཥ་ཡ། སརྦ་བཛྲ་ཌཱ་ཀི་ནི་ཧྲི་ད་ཡ། ཨ་པ་ཏོ་ཥ་ཡ་ཛཿཧཱུྃ་བཾ་ཧོཿ ཨོཾ་ཨཱཿཧཱུྃ། སརྦ་བི་ར་ཡོ་གི་ནི་སྭ་བྷཱ་བ་ཨཱཏྨ་ཀོ྅ཧཾ། སངས་རྒྱས་དང་བྱང་ཆུབ་སེམས་དཔའ་ཐམས་ཅད་དཔའ་བོ་དང་རྣལ་འབྱོར་མའི་གཟུགས་ཀྱིས་ས་གཞི་དང་བར་སྣང་ཐམས་ཅད་གང་བར་གྱུར། ཨོཾ་ཤྲཱི་བཛྲ་བ་ར་ཧི་པྲ་བ་ར་སད་ཀ་ར་ཨརྒྷཾ་པྲ་ཏཱི་ཙྪ་ཡེ་སྭཱ་ཧཱ། པཱ་དྱཾ་པྲ་ཏཱིཙྪ་ཡེ་སྭཱ་ཧཱ། ཨཉྩ་མཱ་ནཾ་པྲ་ཏཱིཙྪ་སྭཱ་ཧཱ། ཨོཾ་བཛྲ་བི་ནི་ཨཱཿཧཱུྃ། རྡོ་རྗེ་པི་ཝཾ་མ་སྔོན་མོས་མཆོད། ཨོཾ་བཛྲ་བཾ་ཤེ་ཨཱཿཧཱུྃ། རྡོ་རྗེ་གླིང་བུ་མ་སེར་མོས་མཆོད། ཨོཾ་བཛྲ་མྲྀ་ཏཾ་གེ་ཨཱཿཧཱུྃ། རྡོ་རྗེ་རྔ་ཟླུམ་དམར་མོས་མཆོད། ཨོཾ་བཛྲ་མུ་རཉྫེ་ཨཱཿཧཱུྃ། རྡོ་རྗེ་རྫ་རྔ་མ་ལྗང་ཁུས་མཆོད། ཨོཾ་བཛྲ་ཧ་སྱེ་ཨཱཿཧཱུྃ།  རྡོ་རྗེ་བཞད་མ་དམར་མོས་མཆོད། ཨོཾ་བཛྲ་ལཱ་སྱཻ་ཨཱཿཧཱུྃ། རྡོ་རྗེ་སྒེག་མ་སྔོན་མོས་མཆོད། ཨོཾ་བཛྲ་གིརྟི་ཨཱཿཧཱུྃ། རྡོ་རྗེ་གླུ་མ་ལྗང་ཁུས་མཆོད། ཨོཾ་བཛྲ་ནྱཻ་རྟི་ཨཱཿཧཱུྃ། རྡོ་རྗེ་གར་མ་སེར་མོས་མཆོད། ཨོཾ་བཛྲ་པུཥྤེ་ཨཱཿཧཱུྃ། རྡོ་རྗེ་མེ་ཏོག་མ་དཀར་མོས་མཆོད། ཨོཾ་བཛྲ་དྷུ་པེ་ཨཱཿཧཱུྃ། རྡོ་རྗེ་བདུག་སྤོས་མ་སྔོན་མོས་མཆོད། ཨོཾ་བཛྲ་ཨ་ལོ་ཀེ་ཨཱཿཧཱུྃ། རྡོ་རྗེ་མར་མེ་མ་དམར་མོས་མཆོད། ཨོཾ་བཛྲ་གནྡྷེ་ཨཱཿཧཱུྃ། རྡོ་རྗེ་དྲི་ཆབ་མ་ལྗང་ཁུས་མཆོད། ཨོཾ་བཛྲ་ཨཱ་དར་ཤ་ཨཱཿཧཱུྃ། རྡོ་རྗེ་གཟུགས་མ་དཀར་མོས་མཆོད། ཨོཾ་བཛྲ་ར་ས་ཨཱཿཧཱུྃ། རྡོ་རྗེ་རོ་མ་དམར་མོས་མཆོད། ཨོཾ་བཛྲ་པརྴེ་ཨཱཿཧཱུྃ། རྡོ་རྗེ་རེག་མ་ལྗང་ཁུས་མཆོད། ཨོཾ་བཛྲ་དྷརྨེ་ཨཱཿཧཱུྃ། རྡོ་རྗེ་ཆོས་མ་སྔོན་མོས་མཆོད།  ནང་མཆོད་གཏོར་མ་ལྟར་བྱིན་གྱིས་བརླབས་ལ། དུས་གསུམ་སངས་རྒྱས་ཐམས་ཅད་ཀྱི་ངོ་བོ། སྐུ་བཞི་ཡེ་ཤེས་ལྔའི་བདག་ཉིད་དྲིན་ཅན་རྩ་བའི་བླ་མའི་ཞལ་དུ་ཨོཾ་ཨཿཧཱུྃ། དཀར་བརྒྱུད་ཀྱི་བླ་མ་རྣམས་ཀྱི་ཞལ་དུ་ཨོཾ་ཨཱཿཧཱུྃ། ཡི་དམ་དཀྱིལ་འཁོར་གྱི་ལྷ་ཚོགས་རྣམས་ཀྱི་ཞལ་དུ་ཨོཾ་ཨཱཿཧཱུྃ། མ་གནས་གསུམ་མཁའ་འགྲོ་རྣམས་ཀྱི་ཞལ་དུ་ཨོཾ་ཨཱཿཧཱུྃ། དམ་ཅན་ཆོས་སྐྱོང་རྣམས་ཀྱི་ཞལ་དུ་ཨོཾ་ཨཱཿཧཱུྃ། ལག་པ་གཡོན་པའི་མཐིལ་དུ་ཨོཾ་ལས་ཉི་མའི་དཀྱིལ་འཁོར་ཨོཾ་གྱིས་མཚན་པ་དེ་ལས་འོད་འཕྲོས་གཟུང་བའི་རྟོག་པ་བཅོམ། གཡས་པའི་མཐིལ་དུ་ཨ་ལས་ཟླ་བའི་དཀྱིལ་འཁོར་ཨ་ཡིས་མཚན་པ་དེ་ལས་འོད་འཕྲོས་འཛིན་པའི་རྟོག་པ་བཅོམ། ལག་པ་གཡོན་པའི་མཐེ་བོང་གི་དབུས་སུ་ཨོཾ་བཾ། འཛུབ་མོའི་ངོས་ལ་ཧཾ་ཡོཾ། གུང་མོ་ལ་ཧྲིཾ་མོཾ། མིང་མེད་ལ་ཧྲིཾ་ཧྲིཾ། མཐེའུ་ཆུང་ལ་ཧཱུྃ་ཧཱུྃ། སོར་ཚིགས་ལ་ཕཊ྄་ཕཊ྄ཿ ལག་པ་གཡས་པའི་མཐེ་བོང་ལ་ཨོཾ་ཧཱ། འཛུབ་མོ་ལ་ན་མ་ཧི། གུང་མོ་ལ་སྭཱ་ཧཱ་ཧུ། སྲིན་ལག་ལ་བོ་ཥ་ཊ་ཧེ། མཐེའུ་ཆུང་ལ་ཧཱུྃ་ཧཱུྃ་ཧོ། སེན་མོའི་ངོས་ལ་ཕཊ྄་ཧཾ། རང་རང་ལས་འོད་འཕྲོས་ཛཿཧཱུྃ་བཾ་ཧོཿདམ་ཚིག་པ་དང་ཡེ་ཤེས་པ་རོ་མཉམ་ཏུ་གྱུར། ཨོཾ་གསུམ་མ་དང་གོ་ཆའི་སྔགས་ཀྱི་མཐར། པུཥྤེ་ནས་ཤཔྟའི་བར་གྱིས་མཆོད། ཨོཾ་ཤྲཱི་བཛྲ་ཡོ་གི་ནི་པཉྩ་ཨ་མྲྀ་ཏ་པྲ་ཏཱིཙྪ་སྭཱ་ཧཱ། བླ་མ་དང་རྗེ་བཙུན་རྡོ་རྗེ་རྣལ་འབྱོར་མའི་ལྷ་ཚོགས་ལ་མཆོད་པ་དམ་པ་འབུལ་ལོ། །འགལ་རྐྱེན་བར་དུ་གཅོད་པ་ཐམས་ཅད་ཞི་བ་དང་། མཆོག་ཐུན་མོང་གི་དངོས་གྲུབ་ཚེ་འདི་ཉིད་ལ་ཐོབ་པར་བྱིན་གྱིས་བརླབ་ཏུ་གསོལ། ཞེས་གསོལ་བ་བཏབ་ལ་ལག་པའི་ལྷ་སྙིང་ཁའི་ངོས་སུ་བསྡུ།  དེ་ནས་གསང་བའི་མཆོད་པ་བདེ་བ་ཆེན་པོས་མཉེས་པར་བྱ་སྟེ། ཨོཾ་སརྦ་ཏ་ཐཱ་ག་ཏ་ཨ་ནུ་ར་ག་ན་སྭ་བྷཱ་ཝ་ཨཱཏྨ་ཀོ྅ཧཾ། ཅེས་འཁྱུད་སྟངས་བྱ།  དེ་ཁོ་ན་ཉིད་ཀྱི་མཆོད་པ།  སེམས་རྣམ་པར་མི་རྟོག་པའི་སྟེང་དུ་ཅུང་ཟད་ངལ་བསོ། བཅོམ་ལྡན་འདས་མ་རྡོ་རྗེ་ཕག་མོ་ཆེན་མོ་ནི། །འཇིག་རྟེན་གསུམ་སོགས་ཕྱོགས་གཞན་རྒོལ་བས་མི་ཐུབ་ཅིང་། །འབྱུང་པོའི་འཇིགས་པ་མ་ལུས་རྡོ་རྗེ་ཆེན་མོས་འཇོམས། །རྡོ་རྗེའི་གདན་བཞུགས་ཚངས་སོགས་དབང་བྱེད་ལས་ནི་རྣམ་རྒྱལ་ཞིང་། །རྡོ་རྗེ་ཕག་མོ་ཁྲོ་མོའི་གཟུགས་ཅན་དྲག་སྙེམས་མ། །རྨོངས་བྱེད་རེངས་བྱེད་མྱོས་བྱེད་ལས་ནི་རྣམ་རྒྱལ་ཞིང་། །བདུད་ཀྱི་འཇིགས་པ་མ་ལུས་སྐེམས་ཤིང་ཕམ་པར་མཛད་པ་མོ། །རྣལ་འབྱོར་ཆེན་མོ་འདོད་པའི་དབང་ཕྱུག་ཁྱོད་ལ་འདུད། །དཔལ་ལྡན་རྡོ་རྗེ་མཁའ་འགྲོ་མ། །མཁའ་འགྲོ་མ་ཡི་འཁོར་ལོ་བསྒྱུར། །ཡེ་ཤེས་ལྔ་དང་སྐུ་གསུང་ཐུགས། །འགྲོ་བ་སྐྱོབ་ལ་ཕྱག་འཚལ་ལོ། །དེ་ཉིད་རྡོ་རྗེ་མཁའ་འགྲོ་མ། །ཀུན་ཏུ་རྟོག་པ་འཆིང་གཅོད་ཅིང་། །འཇིག་རྟེན་བྱ་རབ་འཇུག་པ། །དེ་སྙེད་རྣམས་ལ་ཕྱག་འཚལ་ལོ། ། དེ་ནས་བཟླས་པ་བྱ་བ་ནི། རང་རྗེ་བཙུན་མར་གསལ་པའི་ལྟེ་བའི་འཁོར་ལོའི་དབུས་སུ། དགའ་བ་འཁྱིལ་བ་གཡོན་བསྐོར་དུ་དྲག་ཏུ་འཁོར་བ་ལ་དམིགས་ནས། ཨོཾ་ཨོཾ་ཨོཾ་སརྦ་བུདྡྷ་ཌཱ་ཀི་ནཱི་ཡེ་བཛྲ་ཝརྞ་ནི་ཡེ། བཛྲ་བཻ་རོ་ཙ་ནཱི་ཡེ་ཧཱུྃ་ཧཱུྃ་ཧཱུྃ་ཕཊ྄་ཕཊ྄་ཕཊ྄་སྭཱ་ཧཱ། སྡིག་པ་ཐམས་ཅད་བདག་གིས་སོ་སོར་བཤགས།